Voordat jy 'n nuwe klein besigheid in 2020 Begin ... Ongeag die geleenthede en uitdagings wat 2020 inhou, gaan die vestiging van 'n nuwe besigheid altyd sorgvuldige beplanning vereis.
Ons deel nege wenke oor hoe om daardie beplanningsproses aan die gang te sit. Hier is skakels na 'n aanlyn vraelysie vir selfevaluering waarmee jy jou Entrepreneurs-potensiaal kan bepaal ("Entrepreneurial potential self-assessment"); na bronne van inligting oor skarefinansiering ("crowdfunding"), en ook na 'n opwindende nuwe regeringsinisiatief waarmee jy jou besigheid in een dag kan registreer.
Januarie 2020 NUUSBRIEF
Voordat jy 'n nuwe klein besigheid in 2020 Begin ...
Professionele advies oor jou spesifieke belastingomstandighede is hier noodsaaklik. Dit help om die algemene begrippe te verstaan. Watter huurinkomste moet verklaar word? Watter uitgawes kan jy vir belastingdoeleindes aftrek? Wat van inkomste en uitgawes wat eenkant hanteer moet word (ring-fencing)? Waarvan moet rekord gehou word? Lees verder hieroor ...
Januarie is "Egskeidingsmaand": Wees bedag op die gevare om dit self te doen.
Vir die meeste van ons is Januarie die begin van 'n nuwe jaar, 'n geleentheid om met vars gemoed en nuwe ywer aan ons toekoms en aan ons drome te werk.
Vir sommige getroude mense hou Januarie 'n donkerder kant in. Egskeidingsmaand.
Die feesseisoen is vir sommige getroudes te lank; met konflik en stres wat na vore kom. Dan is daar die jaarlikse konfrontasie met die regte lewe na al daardie luilekker vakansiedae. Verdere stresse en die finansiële werklikheid – vrugbare grond vir struwelinge en in sommige gevalle, egskeidings.
Ons kyk na van die belangrike aspekte van egskeidings en meld dat hierdie waarskynlik nie die tyd is om dinge self te wil doen nie.
Jou webwerf van die maand : Wees kuberveilig in 2020!
Kuberaanvalle het in Suid-Afrika met 22% toegeneem in 2019. Ons blootstelling aan gevalle van ernstige kuberbedrog neem eksponensieel toe, soos wat ons daaglikse gebruik van e-posse en die internet eksponensieel toeneem.
Die kubermisdadigers is altyd aan die gang. Hulle bestudeer en ontdek ons kuberswakplekke en buit dit dan uit.
Beskerm jou besigheid met die voorstelle van "Email in the age of cybercrime" op die LexisDigest webwerf.
Die artikel is 'n wenner (kyk byvoorbeeld na die afdeling oor die "quick guide to email security"). Deel dit gerus met jou kollegas en personeel en hou dan vol met daardie gereelde maandelikse opdaterings!